《田间》
宋代·许棐

田间久不到，草木半萧疏。鸥占沉舟浴，蛩分破壁居。

仆温携到酒，邻送卖残蔬。未说催租事，黏窗且读书。

作者简介：许棐fěi（？～1249）字忱夫，一字枕父，号梅屋。海盐人（今属浙江）。生卒年均不详，约宋理宗宝庆初前后在世。嘉熙中（公元1239年左右）隐于秦溪，筑小庄于溪北，植梅于屋之四檐，号曰梅屋。四壁储书数千卷，中悬白居易、苏轼二像事之。